Svarbiausia užduotis – teisingai suderinti suknelės ir pinto krepšio stilių. Pinta rankinė labiausiai tiks prie vasariškos, lengvo audinio, vėjyje besiplaikstančios suknelės. Pintas krepšys neatrodys gerai, jei jį derinsite su vakarine apranga, išskyrus tuos atvejus, kai esate kurorte ir tai dera su bendra tos vietos aplinka. Kuo vasariškesnė suknelė, tuo geriau prie jos derės pinta rankinė. Pintos rankinės dydį pasirinkite pagal savo stilių ir progą: maža pinta rankinė tiks einant į miestą, didelė – einant apsipirkti ar į paplūdimį.